Sigmund Freud (rodz. 6 maja 1856 we Freibergu we Morawiji, terozki Příbor we Czeskij Republice; um. 23 września 1939 we Lōndynie) – austryjocki nojrolog, psychjatra a filozof. Twōrca psychoanalizy - nowatorskij kōncepcyji ôsobowości ludzkij a metody terapiji zaburzyń psychicznych. Kej piyrszy wkludził do psychologiji pojyńcie niyświadomości. Kluczowymi pojyńćōma jygo teoryji sōm id - niyświadōmo, piyrwotno tajla ôsobowości, superego - zestow zakozōw a nakozōw wkludzanych bez społeczyństwo; a ego - świadōmo tajla ôsobowości, kero ôdpado za kōntakty s ôtoczyniym. Freud doł anfang podejściu psychodynamicznymu we psychologiji. Jygo nojbarzi znoczōncymi szkolorzōma bōli Carl G. Jung, Erich Fromm a Alfred Adler. Gay P. (2003). Freud - życie na miarę epoki. Poznań: Wydawnictwo Zysk i sp. ISBN 83-7298-462-X. Rosińska Z., Freud, Wiedza powszechna, Warszawa 1993